+ 
le roman d’Aspremont. 239 
qui ne vaut mie le monte d'un denier. 
en cest message ne me weil plus targier. 
de la bataille vos doı bien acomter, 
de la grant noise et du grant destorbier, 
et de Girart la chancon commencier, 
celui du Frate, l’orguellios et le fier. 
Or fetes pes, seignor, por dieu amor: 
Je dan Girart dirai, le poignoior, 
celui du Frate, le bon tornoior. 
n’asembla mie as gens l’empereor; 
mes ou Hiamont fist tenir s’oriflor, 
lä vint Girart; o lui maint poignoior. 
cine mil estoient ensemble d'un ator. 
180 dıx mil estoient de la gent paienor. 
” ]i dus Girart les assalli le ior. 
diex le maintiengne, le pere criator, 
que l’estandart conquist par sa valor. 
Girart se fiert einz el conroi Hiamon. 
soixante mil sunt o lui Borgueingnon, 
li Griuoudain entor et enuiron. 
or le gart diex par son saintisme non 
que ne l’ocient li Sarrazin felon. 
Girart parla et cria & haut ton. 
“or m’entendez, et Claires et Beouon, 
Renier, Hernaut et tres tot mı baron. 
ne sommes mie lA ou nos solion. 
s’un mien uoisin mouoit vers moi tencon, 
tant aloit l’eure que nos racordion, 
ou geu metoie, ou il moi, em prison. 
si m’achacoit ä coite d’esperon, 
ge reuenoie la nuit a ma meson. 
mes ci paien olı nos nos conbaton, 
se il nos chacent, dites ou nos fuiron. 
nos sommes pris quel part que nos tornon. 
iln’i a plus, mes or nos commandon 
a ceu seignor cui baptesme tenon, 
qui toz nos fist quant encor n’estion. 
si vraiement con sofl'i passion, 
nos defen hui de mort et de prison.” 
ä ice mot que ci nos vos dison, 
li dus Girart a brochie l’Aragon, 
brandist la lance destor le gonfanon, 
fiert un paien qui Maucabre out non. 
Vescu li perce et l’aubere fremillon ; 
en deus li part le foie et le poumon. 
entre paien l’abat mort de l’arcon. 
“Eufrate” crie, “or i ferez, baron. 
li droiz est nostre: se diex plest, si veintron. ” 
Girart du Frate s’est en haut escriez. 
“ferez, seignor; onques n’i arestez. 
un don vos ruis; ge veil queu me donez: 
cel estandart Hiamont car mer rendez. 
geu veoil auoir: tex est ma volentez. 
se vos ne fetes, ves vos desheritez.” 
dient si homme “est no sire deuez. 
ce nos demande ou n’auons poestez. 
se dex nu fet par se saintes bontez, 
encor sera cist plet A mal tornez: 
car tant i a de Sarrazin armez 
qu’ä moult grant paine les aroit en nonbrez. 
plus de cent mil en i a d’aprestez.” 
Et dist Girart “Claires, alez auant, 
Beuoue, Renier et Hernaut, mi enflant. 
cel estandart vos requier maintenant. 
se vos ne fetes, dirai vos mon semblant. 
se ge en Borgoigne sui iamais reperant, 
de toz vos fiez ne vos lerai plein gant. 
desheritez en ierent vostre anflant.” 
dient si homme “Girart se va desuant, 
et nequendent fere estuet son commant. 
sonnent ci grelle, et rehurtent auant. 
tant ont feru et ariere et auant 
que l’estandart vont si aprochant 
qu’en ı porroit d’iluec geter un gant. 
rois Maragons et li rois Esperant, 
qui l’estandart auoient en commant, 
quant voient, Frans les vont si aprochant, 
grant poor ont quant les vont perceuant. 
li uns ä l’autre le vet soef mostrant. 
“bien nos dist voir li message Balant 
que Crestien ierent preu et vailliant 
et en bataille hardı et conquerant. 
trop est Hiamon orgnellios et proisant, 
qui se conbat sanz son pere Agolant. 
on tel outrage ne fist mes tel enflant. 
fust ci lı roi o tot le remanant, 
vencuz fust Karles; ia n’en alast auant. 
France eusons tot A nostre commant. 
ja ne verra einz vif soleil cochant ; 
de son orgueil porra voir semblant. 
cete folie nos iert aperissant. 
moult nos deuons tenir por non sachant 
